Greg Grunberg

Gregory Philip Grunberg a l'é un ator nassù a Los Angeles ij 11 ëd luj dël 1966.
A l'è n'ebréo d'orìgin alman-polonèisa.
A resta conossù dal pùblich italian dzortut coma 
 Sean an Felicity
 Carter Abbey an L'òmo ch'a l'ha pa d'ombra 
 Eric Weiss an Alias, na spia dij servissi segret

Dapress d'avèj fàit sò studi an economìa, a l'é vagnasse la mica coma spala 'd sò fradel Brad, peui a l'ha fàit ëd cors ëd recitassion e dë sienegiatura. A l'é n'ator versatil ch'a passa da fé dle part còmiche (viravoltà 'cò da macëtta) a dle part serie con sò spessor dramàtich. 

An Lost (Spërdù) a l'ha fàit la part dël pilota dël reoplan, col che peui a fa che meuire, as sa nen coma. Dël 2006-2007 a l'è 'cò Matt Parkman ant ël telefilm Heroes (Eròj). Dël 2008 a l'ha travajà ant ël film Cloverfield ("Camp ëd tërfeuj") sot a la regìa 'd Matt Reeves, për la produssion ëd J.J. Abrams.

A l'é mariasse con Elisabeth, a l'han tre fieuj, dont un, Jake, a l'é malavi d'epilessìa. Për via 'd lòn Gunberg a l'ha anandiasse a fé beneficensa aj malavi d'epilessìa ën travajand coj Band From TV.

Grunberg, Greg